מולי פלג

**מולי פלג** הינו מרצה, חוקר ומשורר. סוציולוג פוליטי בהכשרתו ותחומי ההתמחות שלו הינם: מנהיגות ניהול סכסוכים, תהליכי משא ומתן, מחאה, קיצוניות ואלימות פוליטית, ומודלים של דמוקרטיה.

פלג לימד באוניברסיטת תל אביב, במרכז הבינתחומי הרצליה והרצה במספר אוניברסיטאות מובילות בארצות הברית. כיום פלג מרצה מטעם ארגון Israel Institute באוניברסיטת סינסינטי, אוהיו.

במהלך שנות הוראתו נבחר פלג מספר פעמים כמרצה המצטיין על ידי הסטודנטים באוניברסיטת תל אביב ובאוניברסיטת קולומביה בניו יורק. פלג נחשב כחוקר מקורי ופורץ דרך במגוון תחומים של חקר דיאלוג ויישוב סכסוכים.

## ביוגרפיה
פלג נולד ברמת גן. הוא סיים את התואר הראשון בהצטיינות באוניברסיטה העברית בירושלים במדע המדינה ויחסים בינלאומיים, וכתלמידם של זאב שטרנהל, אהוד שפרינצק ושלמה אבינרי התמקד בניהול סכסוכים, קיצוניות ואלימות פוליטית. עם תום התואר הראשון, המשיך ללימודים במסלול ישיר לתואר דוקטור באוניברסיטת אינדיאנה, שם התמחה בתהליכי הקצנה פוליטית. עבודת הדוקטורט שלו "להפיץ את זעם האל- מגוש אמונים ועד כיכר רבין" בהנחיית פרופסור הארווי סטאר, ממובילי חקר מלחמות ואלימות בעולם, תיארה מסלול הקצנה של תנועה אידאולוגית-פוליטית והפכה לספר בשם זה, שהופיע בעברית בהוצאת הקיבוץ המאוחד ובאנגלית תחת הכותרת Zealotry and Vengeance בהוצאת Lexington Press.

ב-2009 פלג הוזמן להיות מרצה מטעם קרן שוסטרמן באוניברסיטת ראטגרס בניו ג'רזי, ארצות הברית, וב-2012 עבר ללמד באוניברסיטת קולומביה בניו יורק. עם שובו לישראל ב-2019, מונה לראש בית הספר הבינלאומי במכללה לחינוך אורנים, שם שימש בתפקידו ארבע שנים.

## מחקר אקדמי
נושא המחקר המרכזי של פלג הוא קיימות חברתית (social sustainability), במסגרתו הוא מנסה להתחקות אחר הגורמים המסייעים לחברה להישאר מלוכדת ואת האתגרים והמהמורות העלולים לפרק אותה. בשנים בהן התגורר בארצות הברית שימש כעמית מחקר במרכז ליישוב סכסוכים באוניברסיטת סטאנפורד וחבר הוועד המחקרי של נאט"ו. פלג הרבה להופיע כפרשן אקטואליה בטלוויזיה וברדיו וכתב טורים פובליציסטיים בעיתונים יומיים ובאינטרנט.תוכנית הרדיו האישית שלו אסוציאציות שודרה תחילה ברדיו קול הקמפוס 106FM, והיא משודרת ברדיו אורנים וכבלוג בספוטיפיי.

## פעילות ציבורית בישראל ובעולם
בזמן לימודיו בירושלים פלג היה פעיל בהסתדרות הסטודנטים כחבר אופק, תא הסטודנטים של מפלגת העבודה, וייצג את חוג מדע המדינה בהסתדרות הסטודנטים. באותן שנים עבד בכנסת כעוזר פרלמנטרי במפלגת העבודה, שם היה מקורב ליוסי ביילין וליעל דיין. כשפרשו ביילין ודיין ממפלגת העבודה ועברו למפלגת מרצ, עבר פלג איתם ואף סייע לביילין להיבחר לראשות מרצ בשנת 2004. באותה שנה צורף פלג לוועדת מרצ.

כפעיל שלום, דיאלוג וזכויות אדם, השתתף פלג בפעילויות שונות שניסו לקדם וליישם בשטח את התאוריות והמודלים אותם חקר כאיש אקדמיה. בין השאר שימש כדובר שלום עכשיו, כאחראי על רפורמות פוליטיות בקרן החדשה לישראל, וכיועץ במרכז פרס לשלום, ארגון צו פיוס וארגון שורשים. פלג שיתף פעולה גם עם ארגונים בינלאומיים כגון הנשים של מחר (Tomorrow's Women), קול אחד (One Voice) ומרכז מרטין לותר קינג. במסגרת פעילות זו, השתתף במספר יוזמות דיאלוג חובקות עולם, בין השאר בקפריסין, בספרד, בטנזניה, בארצות הברית, בירדן ובישראל.

פלג היה חבר בקבוצות מחקר כמו CMM- Coordinated Management of Meaning, שהייתה חלוצה בתחומי הדיאלוג וניהול סכסוכים, וגם בקידום דיאלוג בין תרבותי ובין דתי למשל בתנועת The Galilee Dreamers של בני נוער יהודי וערבי מהגליל בזמן היותו מנהל בית הספר הבינלאומי במכללת אורנים וכן בתפקידו הנוכחי במסגרת ארגון Israel Institute.

פלג פעל באזורים שונים בעולם ביוזמות של ניהול סכסוכים ותהליכי משא ומתן בין השאר בקפריסין (עם מכון פרס לשלום), בטנזניה (עם ארגון Greenleaf) ובעיקר בשיח בין ישראלים ופלסטינים לאורך השנים.

בעשר השנים בהן לימד באוניברסיטת ראטגרס בניו ג'רזי ובאוניברסיטת קולומביה בניו יורק, עסק פלג בניהול קונפליקטים בין מרצים וסטודנטים יהודים וישראלים לבין מרצים ויהודים אנטי ישראלים, כולל נציגי תנועת ה-BDS. כמו כן, שיתף פעולה עם ארגון הילל ונמנה עם רשימת הדוברים של הקונסוליה הישראלית בניו יורק.

ב-2021 יזם את פרויקט דיאלוג באומנויות במסגרת בית הספר הבינלאומי באורנים, והיה מעורב בפרויקט דיאלוג בשירה, שמתמקד בשיח שירי בין משוררים חילוניים, חרדיים, יהודים וערבים. בשירתו שלו, פלג יוצר דיאלוג ועבודות משותפות עם אומנים בתחומי התמחות אחרים כמו הפסל מתי גרינברג.

## סופר ומשורר
פלג פרסם חמישה ספרי מחקר והגות, ממואר בשם דור הפלקט או איך ניצלתי מכור ההיתוך (2015), וארבעה ספרי שירה: קור אות חיים (1997), שזכה בפרס הארצי לשירה על שם רון אדלר ויצא לאור בהוצאת הקיבוץ המאוחד, התרחשות (2012), שזכה במענק מיוחד מטעם הקרן הקיימת לישראל והופיע בהוצאת פרדס, כף רגל במים (2020) שזכה במענק מפעל הפיס והופיע בהוצאת אבן חושן ובימי תהייה שזכה במלגת השירה של עיריית חיפה ויצא לאור בהוצאת קתרזיס בראשית 2025.

שיריו של פלג פורסמו בין השאר במאזניים, עתון 77, שבו, צפון, מוספים ספרותיים של הארץ ומעריב ובגיליון מיוחד של קונטרס השירה *הינה* של נתן זך.

במאמר ביקורת במוסף ספרים של עיתון הארץ, כתבה המשוררת מאיה בז'רנו על שירתו של פלג את הדברים הבאים: "הקריאה בשיריו של פלג הביאה אותי לשירי יהודה עמיחי, שממנו ניכרת השפעה מבורכת, כמו משירי דליה רביקוביץ וזך...הייתי מגדירה את הטון הפואטי של מולי פלג כך: אני רוצה להבין את החיים שלי. אני רוצה לומר על אודותם משהו ברור, תמציתי ומסכם, מבלי לגרום עוול ונזק לאיש. במילים אחרות, זוהי שירה אנושית".

## ספריו
### עיון ומחקר
* **[https://www.kibutz-poalim.co.il/page_53228? להפיץ את זעם האל: מגוש אמונים עד כיכר רבין]**, בני ברק: הקיבוץ המאוחד, 1997.
* **[https://www.magnespress.co.il/book/If_Words_Could_Kill-2852 אילו מילים יכלו להרוג: כשלון השיח הציבורי־פוליטי בישראל]**, ירושלים: אקדמון, 2003.

* '''''Zealotry and Vengeance: Quest of a Religious Identity Group''''', Lanham MD: Lexington Press, 2003.
* **[https://books.google.co.il/books/about/Fighting_Terrorism_in_the_Liberal_State.html?id=3sKZzw6ntigC&redir_esc=y%5D Fighting Terrorism in the Liberal State: A Multi-variant Approach]** (Wilhelm Kempf, co-ed), Amsterdam, NL: IOS Press, 2006.
* **[https://books.google.co.il/books/about/Fighting_Terrorism_in_the_Liberal_State.html?id=3sKZzw6ntigC&redir_esc=y%5D Intercultural and Interfaith Dialogue for Global Peace]**, IGI Press, 2019.


### שירה
* **[https://www.kibutz-poalim.co.il/page_55564? קור אות חיים]**, בני ברק: הקיבוץ המאוחד, 1997.
* **[https://www.nli.org.il/he/books/NNL_ALEPH990034901760205171/NLI התרחשות]**, חיפה: פרדס, 2013.
* **[http://www.evenhoshen.co.il/?CategoryID=0&ArticleID=843 כף רגל במים]**, רעננה: אבן חושן, 2020.
* **[https://bookscatharsis.com/product/days-of-wonder/ בימי תהייה]**, ישראל: קתרזיס, 2025.

### ממואר
* **[https://www.e-vrit.co.il/Product/5421/דור_הפלקט_או_איך_ניצלתי_מכור_ההיתוך? דור הפלקט או איך ניצלתי מכור ההיתוך]**, ישראל: איפבליש, 2016.

## מאמרים (רשימה חלקית)
### בעברית
* מדינה פלסטינית – כן או לא (עם איתן אלימי), 2005.
* קהילה-תקשורת-וקונפליקט-בונים-קיימות, 2023.
* דיאלוג ערכי – הבסיס לקיימות חברתית לְשָׁמְרהָּ – קהילות מקיימות ואקולוגיות בישראל, 2023.
* גבולות החול: פוליטיקה ושירה אצל ז'אק פרוור ואריה סיוון, קול קורא בעוז, 2012.

### באנגלית

* One's Terrorist is Another's Blockbuster: Political Terrorism in American versus European Films, 2005.
* Media as Conflict Environment: Peace Journalism and the De-Escalation of Strife.
* Peace Journalism through the Lenses of Conflict Theory: Analysis and Practice, 2006.
* In defense of peace journalism: A rejoinder, 2007.
* War Journalism as Media Manipulation: Seesawing between the Second Lebanon War and The Iranian Nuclear Threat (with Lea Mandelzis), 2008.
* Peace Now or Later? Movement–Countermovement Dynamics and the Israeli Political Cleavage, 2010.
* The Barriers Approach to the Palestinian Israeli Conflict, 2010.
* Normative dialogue in a multi-cultural community: an analytical and practical model, *Peace Studies Journal*, 2010, vol. 3, no. 2, pp. 33-48.
* Communities, Conflict and Communication: the Inexorable Affiliation between People and how they Converse, 2014.
* Acculturation and Joint Identity: Cultivating Leadership and Cross-Cultural Communication in a Divided Community, 2015.
* Quintessential Intractability: Attractors and Barriers in the Palestinian Israeli Conflict, 2015.
* Rearranging the Israeli Political Map: A Review Article, 2015.
* Media as Conflict Environment: Peace Journalism and the De-escalation of Strife in: Journalism ‘a Peacekeeping Agent’ at the Time of Conflict, 2018.
* In Search of Meaning and Holy Redemption: The Case of the Hilltop Youth in the Occupied West Bank, 2021.


## פרסים ומענקים
* פרס ארצי לשירה ע"ש רון אדלר לספר "קור אות חיים", 1997
* פרס המחקר של נאט"ו (SPS - sciences for Peace and security). 2005
* מענק הקרן הקיימת לישראל לספר "התרחשות" 2012
* פרס מפעל הפיס לשירה לספר "כף רגל במים" 2020
* מלגת השירה של עיריית חיפה לספר "בימי תהייה" 2025
* מענק מפעל הפיס לפרויקט דיאלוג בשירה 2025

## קישורים חיצוניים
* 
* ד"ר מולי פלג בוויקי ציטוט
* 
* 
* מולי פלג, באתר של אוניברסיטת קולומביה 
* 
* ⁨ ⁨ איך נולד פחד? ד״ר מולי פלג, בפרק הראשון בסדרה רשת חדשה ״קליעים מבית” מבית ׳עוגן לעתיד׳, שעוסקת בשאלה האם ואיך ניתן למנוע את הרצח הפוליטי הבא בישראל.
* חגית פרבר מראיינת את ד"ר מולי פלג על החיים, על החברה הישראלית ועל עתידנו. חלק ראשון של הראיון שהתקיים במוזיאון ראלי.
* ד"ר מולי פלג, מנהל ביה"ס הבינלאומי באורנים – '70 על 70 ' לרגל חגיגות 70 לאורנים

## הערות שוליים

קטגוריה:זוכי פרס רון אדלר
קטגוריה:חוקרים ישראלים
קטגוריה:סוציולוגים ישראלים
קטגוריה:סגל אוניברסיטת תל אביב
קטגוריה:סגל אוניברסיטת רייכמן
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת אינדיאנה
קטגוריה:סגל אוניברסיטת ראטגרס
קטגוריה:סגל אוניברסיטת קולומביה
קטגוריה:סגל אורנים - המכללה האקדמית לחינוך
קטגוריה:ישראלים שנולדו במאה ה-20